Melina Mercouri

Melina Mercouri (født 18. oktober 1920 i Athen i Hellas, død av lungekreft 6. mars 1994 i New York i USA) var en gresk skuespiller, sanger og politiker (PASOK). Hun fikk internasjonale berømmelse som skuespiller og var sitt lands kulturminister. Hun grunnla EUs program for de europeiske kulturhovedsteder. 


== Liv og virke ==


=== Bakgrunn ===
Maria Amalia Mercouri stammet fra en storborgerlig familie. Bestefaren, Spyros Merkouris, var i 30 år byen Athens valgte overhode. Faren, Stamatis Merkouris, var representant i det greske parlamentet og i en kortere periode landets innenriksminister. 
Etter foreldrenes skilsmisse bodde Melina hos bestefaren. Han nektet henne å bli skuespillerinne. Det skulle hun ikke få virkeliggjort etter at hun i 1939 (sventuelt 1941) hadde giftet seg med den rike forretningsmannen Pan Charakopos, og gikk på skuespillerskole og fikk mindre opptredender ved det greske nasjonalteater. 


=== Filmskuespillerinne ===
Mercouri debuterte som filmskuespiller i filmen Stella, som kom ut i 1955 og fikk stor internasjonal suksess med sine forestillinger i filmer som Phaedra, Topkapi og Promise at Dawn. Men virkekig kjent i Norge ble hun i 1960 etter filmen Aldri på en søndag som fikk flere Oscar.
Ved Cannes filmfestival i 1960 vant hun prisen for beste kvinnelige hovedrolle. Ved siden av nominasjon til Academy Awards, ble hun også nominert til tre Golden Globe-priser og to BAFTA Awards. 


=== Politisk engasjement ===
Under styret til den greske militærjuntaen mellom 1967 og 1974 var hun politisk aktiv i opposisjon til juntaen. Da gruppen av oberster utførte statskupp i Hellas den 21. april 1967 var Mercouri i USA og spilte inn filmen Illya Darling. Hun reiste til Hellas umiddelbart og tok opp kampen mot den greske militærjuntaen. Hun startet en internasjonal kampanje og reiste over hele verden for å spre informasjon og oppfordre til total isolasjon av militærjuntaen. Som et resultat av denne kampanjen ble det greske statsborgerskapet hennes tatt fra henne av det diktatoriske regimet, samtidig som det konfiskerte alle hennes eiendommer i Hellas. Da statsborgerskapet ble tatt fra henne, uttalte hun: «Jeg ble født som greker og jeg vil dø som en greker. Militærjuntaen ble født som fascister, og de vil dø som fascister". 
Det ble utført et attentatforsøk mot henne mens hun var i Genova i Italia, men dette stanset ikke hennes kamp mot diktaturet i Hellas. Hun fortsatte med å holde taler, gi intervjuer og konserter og delta i protestmarsjer for å vise sin avsky mot militærjuntaen. 
Mercouri ble medlem av det greske parlamentet i 1977 og i 1981 ble hun den første kvinnelige kulturministeren i Hellas.
Mercouri engasjerte seg i europeisk kulturutveksling og regnes som grunnleggeren av EUs program Europeisk kulturhovedstad.


== Referanser ==


== Eksterne lenker ==
(en) Melina Mercouri – kategori av bilder, video eller lyd på Commons 
(en) Melina Mercouri på Internet Movie Database 
(sv) Melina Mercouri i Svensk Filmdatabas 
(da) Melina Mercouri på Filmdatabasen 
(fr) Melina Mercouri på Allociné 
(en) Melina Mercouri på AllMovie 
(en) Melina Mercouri hos Turner Classic Movies 
(en) Melina Mercouri hos Rotten Tomatoes 
(en) Melina Mercouri hos The Movie Database 
(en) Melina Mercouri hos Internet Broadway Database 
(en) Melina Mercouri på Discogs 
(en) Melina Mercouri på MusicBrainz 
(en) Melina Mercouri på MusicBrainz 
(en) Melina Mercouri på Last.fm 
(en) Melina Mercouri på Genius — sangtekster 
(en) Melina Mercouri på AllMusic 
(en) Melina Mercouri hos Europarådets parlamentarikerforsamling 
Foundation Melina Mercouri
Melina Mercouri at The New York Times Movies